Láng Henrik és Raksányi Julianna fia. A magyar szabadságharcban harcolt a honvédseregben. A szabadságharc bukása után Romániába menekült, majd onnan Konstantinápolyba, végül 1854 körül Amerikába érkezett. Asbóth Sándor a manhattani Central Park építésénél ismerkedett meg Láng Henrikkel, aki itt éppen földmunkásként dolgozott. Láng Henriknek erős honvágya volt, ezért amnesztiáért folyamodott. Az amnesztiát meg is kapta, az erről szóló közlemény 1857. május 18-án jelent meg a "Hamburger Nachrichten" című lapban.